Marso sfinksas

Marso sfinksas, Marso veidas – 1976 m. Marso regione Cidonijoje zondo „Viking Orbiter“ darytoje nuotraukoje matomas į žmogaus veidą panašus darinys. Jo skersmuo apie 1,5 km. Netoli matomi ir šiek tiek Egipto piramides primenantys dariniai. Šioje vietoje daug kraterių turinti teritorija pereina į lygumą, kuri praeityje galėjo būti vandenyno dugnas, taigi „sfinkso“ vieta galbūt buvo jūros krantas. Pirmoji gauta nuotrauka buvo nedelsiant atmesta kaip šviesos ir šešėlių žaismas. Tačiau po 35 orbitų buvo gauta dar viena nuotrauka, kurioje veidas buvo aiškiai matomas jau esant kitokiam apšvietimui ir kitai šešėlių krypčiai.

Iš viso „Viking“ nufotografavo veidą septynis kartus, visose jis atpažįstamas, tačiau „Viking“ raiška fotografuojant palyginus nedidelė. Vėliau gautose geresnės raiškos nuotraukose („Mars Global Surveyor“) veidas panašesnis į natūralų kalną. Tokių gamtos sukurtų veidų, sfinksų pasitaiko ir kosminėse Žemės nuotraukose.Dunning, Brian (April 22, 2008). „Skeptoid #97: The Face on Mars Revealed“. Skeptoid (Podcast). Skeptoid Media, Inc. Nuoroda tikrinta August 26, 2008. 


Labiausiai tikėtinas paaiškinimas, kad veidas ir piramidės yra natūralios uolų formacijos, atsiradusios dėl vėjų ir kitų natūralių gamtinių jėgų, tačiau neištyrus vietoje dirbtinės kilmės alternatyvą galutinai atmesti labai sunku. Objektai net pačiu geriausiu atveju panašūs tik į labai senus griuvėsius.

2006 metais metu gauta daugiau šio darinio nuotraukų, geriau rekonstruotas trimatis vaizdas.Face on Mars gets makeover. CNN.com Šių nuotraukų aptarimuose minima, jog darinys atrodo tarsi turėtų akis ir šnerves. Trisdešimt metų po atradimo, formacija ir toliau skatina mitų ir konspiracijos teorijų kūrimą.

 Taip pat skaitykite 
 Marso kanalai
 Pareidolija
 NASA: unmasking the Face of Mars 
 Veido aprašymas Space.com

 Šaltiniai 

Kategorija:Marsas
Kategorija:Šiuolaikinės legendos